Document ID: 32004R0128

32004R0128
L 019/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 128/2004 НА КОМИСИЯТА
от 23 януари 2004 година
за изменение на Регламент (ЕИО) № 2676/90 за определяне на методи на Общността за анализ на вината
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 г. на Съвета от 17 май 1999 г. относно общата организация на пазара на вино (1), и по-специално член 45 от него,
като има предвид, че:
(1)
Методът за измерване на алкохолното съдържание на вината чрез хидростатични везни е бил актуализиран и легализиран според международно признати критерии. Новото описание на този метод е прието от Международното бюро по лозята и виното на неговото общо събрание през 2003 г.
(2)
Използването на този метод за измерване може да осигури по-лесен и точен контрол на алкохолното съдържание в единица обем на вината и може да предотврати споровете, които се пораждат от прилагането на по-малко прецизни методи за контрол.
(3)
Актуализираното описание на този метод, придружено с експерименталните стойности на параметрите за неговото легализиране, следва да бъде добавено в глава 3 от приложението към Регламент (ЕИО) № 2676/90 на Комисията (2).
(4)
Регламент (ЕИО) № 2676/90 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
В приложението към Регламент (ЕИО) № 2676/90 глава 3 „Алкохолно съдържание“ се изменя, както следва:
1.
В параграф 2 точка 2.3.2 се заличава.
2.
След параграф 4 текстът, фигуриращ в приложението към настоящия регламент, се добавя като параграф 4а.
3.
В параграф 5 точка 5.2 „Определяне на плътността с използване на хидростатични везни“ се заличава.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 януари 2004 година.

Labels: 3
17
16